‘સરદાર – સાચો માણસ, સાચી વાત’ (2005)માં ઉર્વીશ કોઠારીએ સરદાર વલ્લભભાઈનું સર્વાંગીણ પણ નોંધપાત્ર ચિત્રણ કર્યું છે. લેખકનો ઉંડો અભ્યાસ અને સામગ્રીચયનનો વિવેક દેખાઈ આવે છે. અતિશયોક્તિ કે માત્ર ગુણકીર્તનથી અળગા રહી સરદારના પ્રદાનને વાજબી પરિપ્રેક્ષ્યમાં મૂકી આપ્યું છે. સરદાર વિશેના કેટલાક ભ્રમોનું નિરસન કરીને સાચી વાતો ઉપસાવવા પ્રયત્ન કર્યો છે. સરદારના વ્યક્તિત્વને પૂરતો ન્યાય આપનાર આ નોંધપાત્ર ચરિત્ર છે. લેખકની ભાષા હેતુસાધક સાબિત થઈ છે.